สวัสดีค่ะ ขอเรียนถามคุณค่ะแฟนทำบอลลูนหัวใจมาประมาณ 1 เดือน แต่เมื่อ4-5วันที่ผ่านมานี้ มีอาการคันยุบยิบเหมือนยุงหรือมดกัดตามหัว แขน ขา แต่ไม่มีผื่นเลยค่ะ ไม่ได้คันทั้งวันค่ะ เวลามีอาการก็คันประมาณครึ่งชม. 2-3 ครั้ง/วันและ4-5 วันนี้เป็นช่วงที่แฟนเริ่มออกกำลังกายพอดี เลยไม่แน่ใจว่าเพราะผลข้างเคียงของยาหรืออะไรกันแน่ ขอบมากค่ะกินยาดังนี้ มียาตัวไหนทำให้เกิดอาการคันไม่มีผื่นบ้างคะ1. Omeprazole 20 MG ลดกรด2. ATENOLOL 50 MG ลดความดัน3. ENALAPRIL 5 MG ลดความดัน4. CLOPIDOGREL 75 MG ป้องกันหลอดเลือดอุดตัน5. BABY Aspirin 81 MG ป้องกันหลอดเลือดอุดตัน6. ATORVASTATIN 40 MG ลดไขมันในเลือด
สวัสดีค่ะ อาการคันยุบยิบตามตัวและแขนขา แต่ไม่มีผื่นให้เห็นชัดเจนนั้น อาจจะเกิดจาก โรคและอาการทางผิวหนังแต่ก็น่าจะมีผื่นให้เห็น หากไม่มีผื่นเลยอาจนึกถึงกลุ่มคันจากผิวแห้ง โรคเกี่ยวกับระบบประสาท เช่น โรคเบาหวานที่มีปลายประสาทอักเสบร่วมด้วย การระคายเคืองจากสารใดๆที่มาสัมผัสที่ผิว โรคตับอักเสบเรื้อรัง ภาวะไทรอยด์เป็นพิษ ภาวะดีซ่าน ภาวะไตวายเรื้อรัง โลหิตจาง มะเร็งเม็ดเลือดขาว มะเร็งต่อมน้ำเหลือง การใช้ยาบางชนิด เช่น ยาต้านเชื้อรา ยาปฏิชีวนะบางขนิด ยากันชัก ยาลดไขมันจากที่กล่าวมา ยาที่อาจเกี่ยวข้องเช่นยาลดไขมันในเลือด คล้ายๆกับไปลดการสร้างไขมันที่ผิวหนังไปด้วย ทำให้ผิวแห้งและคันก็ได้เช่นกันแต่การให้ได้การวินิจฉัยที่แน่ชัดจำเป็นต้องได้รับการตรวจร่างกายโดยแพทย์ และถ้ากินยาแก้คัน ทาครีมบำรุงลดผิวแห้งแล้วยังมีอาการต่อเนื่อง อาจจะต้องเจาะเลือดตรวจหาโรคต่างๆเช่นโรคตับ โรคไต โรคไทรอยด์ โรคเบาหวาน โรคตับอักเสบร่วมไปด้วย แนะนำการไปพบแพทย์หากคันมากๆจนรบกวนการใช้ชีวิตประจำวัน เบื้องต้นสามารถกินยาแก้คัน รักษาความสะอาดที่ผิวหนัง ใช้ครีมบำรุงทาให้ความชุ่มชื้นบ่อยๆ